ଚଣ୍ଡୀଗଡ଼ଃ ଚଳିତ ସପ୍ତାହରେ ସଂସଦରେ ଉପସ୍ଥାପନ କରାଯାଇଥିବା କୃଷି ଓ କୃଷକଙ୍କ ସମ୍ପର୍କିତ ତିନିଟି ବିଲକୁ ନେଇ ବଡ଼ ଧରଣର ରାଜନୀତି ଦେଖାଦେଇଛି। ବିବାଦୀୟ କୃଷି ବିଲ୍କୁ ବିରୋଧ କରି କଂଗ୍ରେସ ସମେତ ୨୫ଟି କୃଷକ ସଂଗଠନ ପକ୍ଷରୁ ଆନ୍ଦୋଳନ କରାଯାଉଛି | କେନ୍ଦ୍ରର କୃଷକ ବିରୋଧୀ ପଦକ୍ଷେପ ବିରୋଧରେ ପ୍ରତିବାଦପୂର୍ବକ ଗତ ସପ୍ତାହରେ କେନ୍ଦ୍ର ମନ୍ତ୍ରୀ ହରସିମରତ୍ କୌର୍ ବାଦଲ ଇସ୍ତଫା ଦେଇଥିଲେ। ଆଉ ଏହାକୁ ନେଇ ଶିରୋମଣି ଅକାଳୀ ଦଳର ସଭାପତି ସୁଖବୀର ସିଂ ବାଦଲ କେନ୍ଦ୍ର ସରକାରଙ୍କ ଉପରେ ବର୍ଷିଛନ୍ତି ।
କିନ୍ତୁ ବର୍ତ୍ତମାନ ସରକାରଙ୍କ ୫ ଜଣ ମନ୍ତ୍ରୀ ଏହା ଉପରେ କହୁଛନ୍ତି। ସୂଚନା ଥାଉ କି ଚାଷୀଙ୍କ ଉତ୍ପାଦିତ ସାମଗ୍ରୀର ବ୍ୟାପାର ଓ ବାଣିଜ୍ୟ (ପ୍ରସାର ଓ ସୁଗମତା) ବିଲ୍, ୨୦୨୦ ଓ ମୂଲ୍ୟ ପ୍ରତିଶ୍ରୁତି ଉପରେ କୃଷକଙ୍କ (ସଶକ୍ତୀକରଣ ଓ ସୁରକ୍ଷା) ଚୁକ୍ତି ଓ କୃଷି ସେବା ବିଲ୍, ୨୦୨୦ ଲୋକସଭାରେ ପାସ୍ ହୋଇଥିଲା । ଗତ ମଙ୍ଗଳବାର ଦିନ ଅତ୍ୟାବଶ୍ୟକ ସାମଗ୍ରୀ (ସଂଶୋଧନ) ବିଲ୍ ପାସ୍ ହୋଇଥିଲା। ଏହାକୁ କୃଷକ ବିରୋଧୀ କହି ବିରୋଧୀ ଦଳ କଂଗ୍ରେସ ଓ ଶିରୋମଣି ଅକାଳୀ ଦଳ ପ୍ରତିବାଦ ଜଣାଇଛନ୍ତି।
